再用前韵謝潘壽卿見和二首  其二
作者：王之道
朝代：宋

paragraphs: 新詩清絕俗，想見胸中丘。
飛泉落高峰，風聲助颼飀。
又如清廟中，河圖見天球。
不惟竦觀瞻，玩之可忘憂。
是行何處來，楚尾連吳頭。
一杯聊效芹，大似勝茶甌。
賡我喜雪章，詞情和且柔。
久旱民苦饑，重憐來與麰。
勃焉來争春，富哉麰向秋。
吾君德無邊，今與和氣游。